CELEX: C2006/261/53
Language: et
Date: 2006-10-28 00:00:00
Title: Kohtuasi T-249/06: 8. septembril 2006 esitatud hagi — Niko Tube ja Nyzhniodniprovskyi Tube Rolling Plant versus nõukogu

28.10.2006   
            
            
               ET
            
            
               Euroopa Liidu Teataja
            
            
               C 261/28
            
         8. septembril 2006 esitatud hagi — Niko Tube ja Nyzhniodniprovskyi Tube Rolling Plant versus nõukogu
   (Kohtuasi T-249/06)
   (2006/C 261/53)
   Kohtumenetluse keel: inglise
   Pooled
   
      Hagejad: Nikopol Seamless Tubes Plant Closed Joint Stock Company (Niko Tube) (Nikopol, Ukraina) ja Nyzhniodniprovskyi Tube Rolling Plant Open Joint Stock Company (Dnipropetrovsk, Ukraina) (esindajad: advokaadid H.-G. Kamann ja P. Vander Schueren)
   
      Kostja: Euroopa Liidu Nõukogu
   Hagejate nõuded
   
               —
            
            
               tühistada vaidlustatud määrus hagejaid puudutavas osas;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hagejad, Ukraina ettevõtjad, kes toodavad õmblusteta torusid, paluvad tühistada nõukogu määruse nr 954/2006 (1), millega kehtestatakse lõplik dumpinguvastane tollimaks teatavate, muuhulgas Ukrainast pärit rauast või terasest õmblusteta torude impordi suhtes.
   Hagejad väidavad oma hagi toetuseks, et nõukogu:
   
               —
            
            
               tegi normaalväärtuse kindlaksmääramisel ilmse hindamisvea ja rikkus mittediskrimineerimise põhimõtet, kuna võttis arvesse tooteid, mis ei olnud hagejate toodang;
            
         
               —
            
            
               rikkus varalise kahju kindlaksmääramisel algmääruse (2) artiklit 3, kuna ühenduse tootjad ei olnud koostöös täiel määral osalenud;
            
         
               —
            
            
               rikkus algmääruse artikli 5 lõiget 4, kuna ei lõpetanud menetlust, arvestades ühenduse tootjate koostöösoovimatust;
            
         
               —
            
            
               tegi algmääruse artikli 2 lõikes 10 sätestatu osas ilmse hindamisvea, kui arvas müügiettevõtte Sepco poolt näidatud ekspordihinnast maha väidetava komisjonitasu;
            
         
               —
            
            
               rikkus mittediskrimineerimise põhimõtet, kuna võttis hagejate pakkumise arvesse, kuid lükkas selle pärast kaalumist tagasi; ning
            
         
               —
            
            
               on rikkunud hagejate kaitseõigust ja EÜ artiklit 253, kuna ei ole otsust nõuetekohaselt põhjendanud.
            
         
      (1)  Nõukogu 27. juuni 2006. aasta määrus (EÜ) nr 954/2006, millega kehtestatakse lõplik dumpinguvastane tollimaks teatavate Horvaatiast, Rumeeniast, Venemaalt ja Ukrainast pärit rauast või terasest õmblusteta torude impordi suhtes, tunnistatakse kehtetuks nõukogu määrused (EÜ) nr 2320/97 ja (EÜ) nr 348/2000, lõpetatakse muu hulgas teatavate Venemaalt ja Rumeeniast pärit rauast või legeerimata terasest õmblusteta torude suhtes kehtestatud dumpinguvastaste tollimaksude vahepealsed läbivaatamised ja aegumise läbivaatamised ja muu hulgas teatavate Venemaalt ja Rumeeniast ning Horvaatiast ja Ukrainast pärit rauast või legeerimata terasest õmblusteta torude impordi suhtes kehtestatud dumpinguvastaste tollimaksude vahepealsed läbivaatamised (ELT 2006, L 175, lk 4).
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996, L 56, lk 1; ELT eriväljaanne 11/10, lk 45).